cyanic-selkie/wikianc huggingface dataset:
Borgarastyrjöldin í Líbanon
Upphaf átaka og inngrip Sýrlands
thumb|right|Herflokkur á vegum [[Fatah-hreyfingin|Fatah-hreyfingarinnar í janúar 1979]] Vorið 1975 voru skærur milli þjóðarhreyfingarinnar og framvarðarins. Þann 13. apríl skutu byssumenn á kirkju í Austur-Beirút með þeim afleiðingum að fjórir létust. Síðar sama dag réðust liðsmenn líbönsku fylkingarinnar (sem var hluti af framverðinum) á rútu sem í voru Palestínumenn og drápu 30 manns. Í kjölfari þessara atburða hófu fylkingarnar að koma sér upp bækistöðvum í hótelum og Hótelstríðið hófst. Morð á almennum borgurum í hefndarskyni fyrir aðgerðir andstæðinganna urðu algeng og leiddu til þess að fólk flúði til borgarhluta sem voru undir stjórn eigin trúflokks. Austur- og Vestur-Beirút skiptust því í vaxandi mæli eftir trúarbrögðum. Vorið 1976 voru maronítar á barmi ósigurs en þá hóf Ísraelsstjórn að láta þeim í té hergögn og Sýrlandsstjórn ákvað að styðja stjórnina og sendi herlið til Beirút. Maronítar náðu þá yfirhöndinni og drápu í kjölfarið 2000 Palestínumenn í flóttamannabúðum í Austur-Beirút. Í október fékk Sýrland umboð Arababandalagsins til að hafa 40.000 hermenn í Beirút til að stilla til friðar. Þar með lauk fyrsta hluta borgarastyrjaldarinnar en ófriður braust brátt aftur út í Suður-Líbanon þegar skæruliðar PLO sneru þangað aftur frá Beirút.
Stríðið hefst að nýju 1978
Í Beirút hófst Hundrað daga stríðið 1978 þegar kristnir framvarðarmenn hófu skæruhernað gegn sýrlenska hernum sem brást við með sprengjuárásum á Austur-Líbanon. Á sama tíma stóð skæruhernaður PLO í Norður-Ísrael sem hæst. Ísraelsher lagði því suðurhluta Líbanon, sunnan við Litanifljót, undir sig. Öryggisráð Sameinuðu þjóðanna samþykkti þá ályktun 425 þar sem þess var krafist að Ísrael drægi herlið sitt strax til baka og að friðargæslusveitir Sameinuðu þjóðanna í Líbanon myndu reyna að koma á friði. Ísraelsher hvarf frá svæðinu en hélt eftir stjórn á 19km breiðu öryggisbelti við landamærin sem bandamenn þeirra í Suðurlíbanska hernum gættu.
Í desember 1980 hóf Sýrlandsher að setja upp vegatálma við borgina Zahleh nálægt sýrlensku landamærunum. Þeir óttuðust að hægrisinnaðir hópar í borginni myndu gera bandalag við Ísrael sem setti aðalveginn frá Damaskus til Beirút í hættu. Sýrlendingar settust um borgina og reyndu að leggja hana undir sig síðar sama ár en mistókst. Þann 1. apríl hófust bardagar milli líbanskra herflokka í borginni og Sýrlandshers. Bardaginn um Zahleh stóð til 30. júní 1981 þegar samningar náðust um að Sýrlandsher hyrfi frá borginni.
Innrás Ísraels 1982
thumb|right|Ísraelskir hermenn í Suður-Líbanon í júní 1982 Í júní 1982 reyndu Abu Nidal-samtökin að myrða sendiherra Ísraels í London. Ísrael brást við með því að ráðast gegn bækistöðvum PLO í Líbanon. PLO brást þá við með sprengjuárásum gegn Ísrael. Ísraelsher gerði þá innrás í Líbanon og settist um Beirút. Í borginni vörðust hersveitir PLO og Sýrlands. Eftir mikið mannfall í borginni samþykktu þeir friðarsamkomulag sem fól í sér brotthvarf PLO frá Líbanon og að alþjóðlegt herlið tæki við vörn borgarinnar. Um 8500 meðlimir PLO voru fluttir til Túnis og 2500 til annarra arabaríkja. Þann 17. mars samdi forseti Líbanons Amine Gemayel um frið við Ísrael fyrir milligöngu Bandaríkjamanna. Samkomulagið fól í sér brotthvarf bæði Ísraelshers og Sýrlandshers frá Líbanon en í arabaheiminum var almennt litið á það sem uppgjöf fyrir Bandaríkjunum. Brotthvarf Ísraelshers frá héraðinu Chouf suðaustan við Beirút í ágúst 1983 leiddi til Stríðsins um fjallið milli maroníta og drúsa.
Árið 1983 voru tvær mannskæðar sjálfsmorðssprengjuárásir gerðar á sendiráð Bandaríkjanna og höfuðstöðvar alþjóðlega herliðsins. Þegar Bandaríkjaher hvarf frá Líbanon í febrúar 1984 hurfu margir múslimar og drúsar úr líbanska hernum og gengu í raðir skæruliðaflokka. Um leið urðu Hezbollah-samtökin til sem klofningshópur sjíamúslima sem voru andsnúnir Ísrael og þáðu aðstoð frá Íran. Eftir 1985 jukust átökin og Stríðið um flóttamannabúðirnar stóð frá 1985 til 1986 þegar líbanski herinn reyndi, með stuðningi Sýrlendinga, að hrekja skæruliða PLO úr flóttamannabúðum Palestínumanna í Beirút og Suður-Líbanon. Helstu átökin voru milli Amalhreyfingarinnar og Hezbollah, en báðir flokkar voru skipaðir sjíamúslimum. Brátt sameinuðust vinstrisinnaðir hópar, drúsar og Palestínumenn gegn Amalhreyfingunni og átök blossuðu upp aftur í Beirút. Kristni herforinginn Michel Aoun varð forsætisráðherra eftir afsögn Gemayels og fékk stuðning frá Írak. Borgarastyrjöldin varð þá eins konar leppstríð milli Írans og Íraks. Bardagar blossuðu upp milli kristinna herflokka og líbanska hersins í kjölfarið og drógu verulega úr styrk þeirra.
Innrás Sýrlands og stríðslok 1990
Þann 13. október 1990 réðist Sýrlandsher inn í landið og settist um forsetahöllina. Aoun flúði til Frakklands. Sumir hafa haldið því fram að Sýrlandsstjórn hafi getað gert þetta án afskipta Ísraelshers í skiptum fyrir stuðning við Bandaríkjamenn í Persaflóastríðinu. Borgarastyrjöldinni lauk þar með formlega. Árið eftir var gefin út almenn sakaruppgjöf og herflokkarnir leystir upp. Líbanski herinn var byggður upp á ný þótt landið væri hernumið af Sýrlendingum. Þegar Sýrlandsstjórn var bendluð við morðið á fyrrum forsætisráðherra Líbanons Rafic Hariri árið 2005 hratt það Sedrusbyltingunni af stað. Í kjölfarið hvarf Sýrlandsher frá Líbanon.
Misodendron punctulatum
Misodendron punctulatum er viðarkennd jurt sem var fyrst lýst af Joseph Banks, Soland. och Forst. f.. Misodendron punctulatum er í ættkvíslinni Misodendron og ættbálkinum Misodendraceae. Engar undirtegundir eru skráðar í Catalogue of Life.
Misodendrum punctulatum er hálfsníkjuplanta sem vex eins og  mistilteinn á ýmsum tegundum Nothofagus, sérstaklega á lauffellandi tegundum eins og N. antarctica og N. pumilio, en einnig á sígrænum; N. dombeyi og N. betuloides.
Húsabakki í Svarfaðardal
right|thumb|Húsabakkaskóli, aðalbygging Húsabakki er hinn gamli barna- og unglingaskóli Svarfaðardalshrepps, nú Dalvíkurbyggð. Þetta var heimavistarskóli sem hóf göngu sína 1955 en var lagður af eftir miklar deilur 2004. Félagsheimilið og íþróttahúsið Rimar eru á sama stað og voru hluti af skólabyggingunum. Þarna var einnig til húsa bókasafn sveitarinnar. Skólabyggingarnar standa á brattri brekkubrún við jaðar Friðlands Svarfdæla neðan þjóðvegarins sunnan við Tjörn. Á síðustu árum hefur verið ýmis konar starfsemi á staðnum, samkomuhald, gistiþjónusta, aðstaða fyrir fundi, ráðstefnur, námskeið og fleira. Bandalag íslenskra leikfélaga hélt þar leiklistarskóla á hverju sumri frá 1997-2009. Nú er þar gistiheimili, fuglasafn og sýning og aðstaða fyrir fræðimenn í náttúrufræðum.
Misodendron punctulatum
Lýsing
Misodendrum punctulatum myndar smáan, marggreinóttann runna sem verður um 25 sm hár. Blöðin eru hreisturlaga og með takmarkaðri ljóstíllífunargetu. Smá blöðin myndast á vorin í blaðöxlunum á annars árs vexti. Þau mynda svo smá fræhylki með hærðum burstum. Þau dreifast með vindi og festast á trjágreinum með burstunum. Þessi ættkvísl; Misodendrum, eru einu vinddreifðu hálfsníkjujurtirnar í Santalales ættbálki.
Húsabakki í Svarfaðardal
Um sögu skólahalds á Húsabakka, nemendur og kennara má lesa í bókinni Svarfdælasýsl eftir Óskar Þór og Atla Rúnar Halldórssyni frá Jarðbrú.
Misodendron punctulatum
Útbreiðsla og búsvæði
Misodendrum punctulatum er villt í suðurhluta Chile og lágfjöllum Andesfjalla í Patagóníu í suður Argentínu, þar sem hún vex upp í 2000m hæð. Allsstaðar er hún neðan við trjálínu og í lægri hæðum er hún í dölum. Hún kýs norðurhlíðar, bæði í vægum skugga og í djúpum skugga. Hún þarfnast raka með nægri úrkomu og að þurrkatímabil séu ekki lengri en mánuður.
Vistfræði
Misodendrum punctulatum vex sem hálfsníkjuplanta; hún getur ljóstillífað en nær einnig í hluta næringarefna sinna frá hýsli sínum svipað og mistilteinn. Hún sýkir tré af ættkvíslinni Nothofagus, sérstaklega á lauffellandi tegundum eins og N. antarctica og N. pumilio, en einnig á sígrænum; N. dombeyi og N. betuloides. Hún dreifist til nýrra trjáa með fræjum sem berast með vindi og hæringin á fræjunum festir þau við litlar greinar á heppilegum hýslum. Þessar greinar eru yfirleitt yngri en fjögurra ára, sem bendir til þess að fræin nái ekki að spíra í gegn um þykkari börk. Það er "meðgöngutími" sem tekur nokkur ár þar sem plantan dregur alla sína næringu úr hýsiltrénu. Eftir það byrjar hún að mynda nýja sprota.
Marcus Aemilius Lepidus (ræðismaður 46 f.Kr.)
right|thumb|250px|Mynt með mynd af Lepidusi Marcus Aemilius Lepidus (um 89 f.Kr. – 12 eða 13 f.Kr.) var rómverskur stjórnmálamaður og herstjórnandi, þekktastur fyrir að hafa tekið þátt í síðara þremenningasambandinu.
Lepidus var stuðningsmaður Júlíusar Caesars og stýrði Rómaborg á meðan Caesar var á Grikklandi að berjast við Pompeius. Þegar Caesar hafði tryggt sér völdin í Rómaveldi sá hann til þess að hann og Lepidus voru kosnir ræðismenn árið 46 f.Kr.. Einnig gerði Caesar Lepidus að meistara hestsins (magister equitum), ásamt Marcusi Antoniusi, og voru þeir tveir þá helstu aðstoðarmenn Caesars. Þegar Caesar var myrtur árið 44 f.Kr. vildi einn helsti samsærismaðurinn, Gaius Cassius Longinus, einnig myrða Lepidus og Marcus Antonius en Marcus Junius Brutus hnekkti þeirri ákvörðun og Lepidus slapp því. Eftir dauða Caesars tók Lepidus við embætti æðsta trúarleiðtoga (pontifex maximus) og hélt hann því embætti til dauðadags.
Árið 43 f.Kr. myndaði Lepidus síðara þremenningasambandið með Marcusi Antoniusi og Octavíanusi, erfingja Caesars. Þremenningasambandið var stofnað til fimm ára og tóku þeir í raun öll völd í vesturhluta Rómaveldis. Samkvæmt samkomulaginu tók Lepidus við stjórn Hispaníu og Gallíu Narbonensis. Á meðan var austurhluti Rómaveldis á valdi Brutusar og Cassiusar, morðingja Caesars. Þremenningasambandið var í raun stofnað til höfuðs Brutusi og Cassiusi og því fóru Octavíanus og Marcus Antonius til Grikklands til að mæta þeim og börðust fylkingarnar í orrustunni við Filippí. Octavíanus og Antonius höfðu betur í orrustunni en á meðan herferðinni stóð var Lepidus í Róm. Að orrustunni lokinni var heimsveldinu öllu deilt upp í valdasvæði þremenninganna og að þessu sinni hlaut Lepidus stjórn yfir Africu og Numidiu á meðan Octavíanus og Antonius hlutu báðir mun stærri yfirráðasvæði. Staða Lepidusar innan þremenningasambandsins varð veik við þetta og dvínuðu völd hans jafnt og þétt. Eftir að hafa deilt við Octavíanus um völd yfir Sikiley yfirgáfu flestir stuðningsmenn Lepidusar hann og í kjölfarið missti hann öll sín embætti að undanskildu embætti pontifex maximus.
Cerastium wilhelmianum
Cerastium wilhelmianum er jurt af hjartagrasaætt. Hún er ættuð frá Ekvador.
Albert Bandura
Albert Bandura (1925 - 2021) fæddist í Norður-Kanada. Bandura hlaut doktorsnafnbót frá háskólanum í Iowa árið 1952 og það var þar sem hugur hans fór að hneigjast æ meira að kenningum atferlissinna og námskenningum þeirra. Ári síðar hóf hann kennslu við Stanford-háskólann.
Þrátt fyrir að aðhyllast kenningar atferlissinna var Bandura ósammála sumum atferlissinnum sem töldu að nám gæti aðeins farið fram með beinni skilyrðingu. Þvert á móti taldi Bandura að óbein skilyrðing og herminám væri einnig mikilvægt.
Bóbó-dúkkan
Bandura er meðal annars þekktur fyrir rannsóknir sínar á ýgi. Hann bendir á að ýgi mótist í samfélagi og iðulega með herminámi, þar sem hermt er eftir öðrum sem sýna svipaða hegðun. Fræg er tilraun Bandura sem sýndi hvernig herminám getur skýrt ýgi barna, jafnvel í nokkrum smáatriðum.
Gagnrýni á Bandura
Norski sálfræðingurinn Jan Smedslund Jan Smedslund, hefur gagnrýnt kenningu Bandura um eigin getu (self efficacy) fyrir að vera ekkert nema sjálfsögð sannindi sem þurfi ekki að raunprófa. Bandura bendir á móti á að kenningin um eigin getu sé hluti af heildarkenningu um áhugahvöt, félagsnámskenningu, sem meðal annars er teflt fram gegn einföldum styrkingarkenningum. Það skiptir félagsnámskenningu engu máli hvort eigin geta sé raunvíst eða röklegt hugtak. Það geta því verið meðmæli með kenningu að hún sé augljóslega sönn.
En í því sambandi er líka rétt að muna hve margt á að vera sjálfsögð sannindi en reynist eitthvað annað þegar á hólminn er komið. Það eru til dæmis sjálfsögð sannindi að Akkiles nær aldrei skjaldbökunni. Eða hvað? Er kannski sjálfsagt að hann nái henni? Hver er aftur skilgreiningin á sjálfsagt?
Watergate-nefndin
Watergate nefndin var sett á fót í febrúar 1973. Hún var sérstök nefnd skipuð af öldungadeildarþingi Bandaríkjanna til að rannsaka innbrot í Watergate bygginguna og það hneyksli sem kom upp síðar. Þetta var gert eftir að komst upp að innbrotsþjófunum hafði verið sagt að brjótast inn í höfuðstöðvar demókrataflokksins af endurkjörsnefnd Richard Nixon og koma þar fyrir hljóðnemum. Formlegt nafn nefndarinnar var Sérstök rannsóknarnefnd stjórnmálabaráttu innan forsetaframboða. Í stað þess að láta þar við sitja var nefndin, með Sam Ervin í stjórn, beðin um að rannsaka málið enn frekar.
Þessi nefnd gegndi lykilhlutverki við að safna sönnunargögnum sem myndu verða til þess að 40 starfsmenn stjórnsýslunnar yrðu ákærðir og nokkrir af aðstoðarmönnum Nixon yrðu sakfelldir fyrir meðal annars að standa í vegi fyrir réttlæti. Uppljóstranir nefndarinnar urðu til þess að greinar landsdóms voru kynntar fyrir neðdri deild þingsins gegn forsetanum. Þetta leiddi á endanum til afsagnar Nixon. Nixon hefði að öllum líkindum verið kærður fyrir hindrun réttlætis og er það nógu alvarlegt til að hann yrði færður fyrir landsdóm.
Watergate hneykslið
Watergate-hneykslið er nafn yfir hneykslismál sem kom upp árið 1972 vegna forsetakosninga í Bandaríkjunum. Þá voru fimm menn handteknir fyrir að hafa brotist inn í höfuðstöðvar Demókrataflokksins. Þeir uppljóstruðu að þeir væru að vinna fyrir Richard Nixon, þáverandi forseta Bandaríkjanna, og að þeir hefðu fengið borgað úr fjármagnssjóð Nixon fyrir endurkjör.
Stafsmenn nefndarinnar
Meðlimir Watergate nefndarinnar voru:
Demókratar:
Repúblikanar:
Nefndin var með tvo ráðgjafa, Sam Dash og Fred Thompson, sem ráðlögðu meðlimum nefndarinnar. Rannsóknarmenn nefndarinnar voru:
Hljóðupptökur
Watergate hljóðupptökurnar eru safn upptaka sem innihalda samræður á milli Nixon og ýmissa starfsmanna Hvíta Hússins. Þær fyrstu eru frá 1971 og ná til 18. júlí 1973. Watergate nefndin hafði að minnsta kosti tvær ástæður fyrir því að halda að þessar upptökur væru til. Í fyrsta lagi innihéldu gögn sem lögmaður Nixon, Fred Buzhardt, lét nefndina fá svo virðist sem orðréttar samræður á milli Nixon og John Dean. Í öðru lagi var framburður Dean fyrir rétti grunsamlegur þar sem að Dean sagði að Nixon hefði spurt sig leiðandi spurninga og hann hefði fengið á tilfinninguna að herbergið væri hljóðritað. 16. júlí árið 1973 ljóstraði Alexander Butterfield því upp fyrir nefndinni að Nixon hefði beðið um hljóðritunarkerfi í Hvíta Húsið.
Fyrst um sinn neitaði Nixon að gefa frá sér upptökurnar og sagði að þær væru nauðsynlegar öryggi Bandaríkjanna. Árið 1974 gaf Hvíta Húsið frá sér upptökurnar. Ein af þeim var kölluð „smoking gun“ tape frá 23. júní 1972, sex dögum eftir Watergate innbrotin. Sú upptaka sannaði sekt forsetans í þessu máli og síðan þá hefur frasinn „smoking gun“ verið notaður yfir sönnunargögn sem gegna veigamiklu hlutverki.
Norrtälje
thumb|right|200px|Norrtälje Norrtälje er þéttbýli í sveitarfélaginu Norrtälje i Svíþjóð. Þar búa 17 275 manns (2010).
Rok-Records
Rok-Records er sjálfstætt, Íslenskt útgáfufyrirtæki stofnað árið 2017 af framleiðandanum, lagahöfundinum og tónlistarmanninum Pálma Ragnari Ásgeirssyni.
Fyrsta útgefna efni Rok-Records var smáskífa Bríetar, 'In Too Deep', í Janúar 2018.
Vinnufatabúðin
Vinnufatabúðin er fataverslun við Laugaveg í Reykjavík, stofnuð árið 1941 og starfaði til 2023.
Saga
Vinnufatabúðin hóf rekstur að Laugavegi 76 árið 1941 og hefur starfað þar óslitið síðan og er meðal elstu starfandi verslana í Reykjavík. Þórarinn Kjartansson opnaði Vinnufatabúðina, en hann hafði um árabil rekið fyrirtækið Gúmmívinnustofuna í sama húsi. Eins og nafnið gefur til kynna hefur verslunin alla tíð sérhæft sig í grófgerðum fatnaði og vinnufötum.
Búðinni var lokað árið 2023.
Ottersøya
thumb|Ottersøya Ottersøya er þéttbýli í Nærøysund sveitarfélaginu í Þrændalögum í Noregi. Ottersøya er staðsett á eyjunni Kvingra austan megin við Nærøysundet gegnt Rørvik. Í byggðinni sjálfri eru 233 íbúar og íbúafjöldi í grunnhverfinu er 359 (2022).
Nærøysundet skólinn, sem er fullskipaður grunnskóli auk frístundaskóla, er staðsettur á Ottersøya. Hér er einnig leikskólinn Ottersøy sem er fjögurra deilda leikskóli. thumb|Partý frá Ottersøya á 19. öld Ottersøya var stjórnsýslumiðstöð gamla Nærøy-sveitarfélagsins (1838 – 1869).
Áður en Nærøysund brúin var opnuð árið 1981 var Ottersøya ferjuhöfn fyrir ferjutenginguna Ottersøya – Rørvik. Ottersøya er um 5,5 km frá Rørvik um Ottersøyveien / Fv770.
Staðurinn er með strætótengingu til Rørvik.
ARPANET
thumb|right|Kort af ARPANET frá 1977 Advanced Research Projects Agency Network eða ARPANET var fyrsta tölvunet heims sem notaðist við pakkabeiningu og síðan samskiptareglurnar TCP/IP. Netið var fyrirrennari Internetsins. Það var upphaflega þróað á vegum rannsóknarstofnunar varnarmálaráðuneytis Bandaríkjanna (ARPA, síðar DARPA) og var ætlað að tengja saman tölvur í háskólum og rannsóknarstofnunum innan Bandaríkjanna.
NCIS: Los Angeles
NCIS: Los Angeles (Naval Criminal Investigative Service: Los Angeles) er bandarískur sjónvarpsþáttur sem fjallar um leynilega rannsóknardeild innan bandaríska sjóhersins. Höfundurinn að þættinum er Shane Brennan.
Fyrstu þættirnir voru sýndir 28. apríl og 5. maí 2009 í tveggja parta söguþráði í NCIS.
Til þessa hafa fjórar þáttaraðir verið sýndar og var fimmta þáttaröðin frumsýnd 24. september 2013.
Sundhöll Hafnarfjarðar
Bygging sundlaugarinnar hófst árið 1940 en verkið tafðist vegna seinni heimsstyrjaldarinnar. Byggingu hennar var lokið árið 1943 og var sundlaugin formlega opnuð sunnudaginn 29. ágúst 1943. Þá hét hún einfaldlega Sundlaug Hafnarfjarðar. Sundlaugin var þá sjósundlaug, sjónum var dælt úr hafinu með rafmagnsdælu, hann hitaður með kolabrennslu og hreinsaður í hreinsitækjum áður en honum var dælt í laugina. Hafist var handa við að byggja yfir sundlaugina árið 1947 og lauk því verki 1953. Þá var hætt að nota sjó sem upphitaður var með kolum og þess í stað vatn notað sem var hitað með rafmagnsmótorum.
Arkitekt sundlaugarinnar var Guðjón Samúelsson.
Tækniveldi
Tækniveldi (enska: technocracy) er stjórnarfyrirkomulag þar sem sérfrótt fólk og vísindamenn fara með völd.
NCIS: Los Angeles
Framleiðendur
Þátturinn er framleiddur af Shane Brennan Productions í samvinnu við CBS Television Studios (2009–til dags).
Tökustaðir
NCIS: Los Angeles er aðallega tekinn upp í Los Angeles, Bandaríkjunum.
Fritillaria unibracteata
Fritillaria unibracteata er fjölær laukplanta allt að 40 sm há. Blómin eru lútandi, bjöllulaga, dökkfjólublá með gulbrúnum blettum.
NCIS: Los Angeles
Söguþráður
NCIS: Los Angeles fylgir eftir liði alríkisfulltrúa innan leynilegrar rannsóknardeildar bandaríska sjóhersins sem staðsett er í Los Angeles. Deildin sérhæfir sig í leyniaðgerðum þar sem fulltrúar hennar eru sérhæfðir í leyniverkefnum. NCIS liðið er stýrt af G. Callen (Chris O´Donnell). Lið Callens inniheldur Sam Hanna (LL Cool J), Kensi Blye (Daniela Ruah) og LAPD lögreglumanninn Marty Deeks (Eric Christian Olsen) sem kom í staðinn fyrir Dominic Vail (Adam Jamal Craig) sem var drepinn í enda fyrstu þáttaraðarinnar. Aðstoðarmenn liðsins eru tækni-og tölvusérfræðingarnir Eric Beale (Barrett Foa) og Nell Jones (Renée Felice Smith). Yfirmaður deildarinnar er Henrietta Hetty Lange (Linda Hunt).
Söguþráðs skipti
NCIS: Los Angeles var gerður út frá tveimur þáttum í sjöttu þáttaröð af NCIS titlaðir Legend (Part 1) og Legend (Part 2) sem voru frumsýndir 28. apríl og 5. maí 2009. Í þeim þáttum voru Callen, Sam, Kensi og Eric kynnt til sögunnar.
CBS tilkynnti þann 18. ágúst 2011 að söguþráðsskipti yrðu á milli NCIS: Los Angeles og Hawaii Five-0 þar sem Daniela Ruah myndi koma fram sem gestaleikari. Þann 11. janúar, 2012, tilkynnti CBS að söguþráðsskitpi yrðu á milli NCIS: Los Angeles og Hawaii Five-0 þar sem Daniel Dae Kim og Scott Caan myndu koma fram í þætti í maí, á meðan Chris O´Donnell og LL Cool J myndu koma fram í þætti af Hawaii Five-0.
Inngangs þættir
NCIS: Los Angeles og persónur hans voru kynntar í sjöttu þáttaröðinni af NCIS í þáttunum "Legend (Part 1)" og "Legend (Part 2)". Persónan Lara Macy kemur ekki fram í seríunni þar sem hún var ráðin til Marseille, sem yfirmaður NCIS deildarinnar þar.
NCIS liðið rannsakar morð á sjóliða,Gibbs og McGee fara til Los Angeles til að vinna með NCIS: Los Angeles deildinni. Svo virðist sem dauði sjóliðans tengist vopnasala að nafni Liam. NCIS fulltrúinn G. Callen (Chris O´Donnell) tekur að sér að leika Liam í leit sinni að morðingjanum.
Á samatíma í Washington þá reynir Tony með aðstoð Abby að finna út hver kærasti Zivu er. Eftir að hafa horft á upptöku af Zivu við störf í Marokkó, þá uppgvöta Tony og Abby að kærasti Zivu er Mossad fulltrúinn Michael Rivkin.
Þegar Ziva ber kennsl á Rivkin sem fulltrúa Mossad við störf í Bandaríkjunum, þá byrjar Tony að spyrja sjálfan sig um tryggð hennar við NCIS. Á samatíma í Los Angeles þá reynir Callen og Gibbs að koma í veg fyrir að hryðjuverkahópur komist yfir vopn til að gera árás á Los Angeles. Sálfræðingurinn Nate Getz (Peter Cambor) kemst að sannleikanum um Gibbs og NCIS fulltrúann Lara Macy (Louise Lombard). Þátturinn endar á því að Callen er skotinn mörgum sinnum í brjóstið og ekki er vitað með ástand hans.
DVD útgáfa
Fyrstu fjórar seríunnar af NCIS: Los Angeles hafa verið gefnar út á svæðum 1, 2 og 4.
Í fyrstu seríunni á svæðum 1, 2 og 4 má finna fyrstu þættina í sjöttu seríu af NCIS.
Verðlaun og tilnefningar
ASCAP Film and Television Music verðlaunin
California on Location verðlaunin
Emmy verðlaunin
Golden Globes, Potrúgal
Image verðlaunin
People´s Choice verðlaunin
Teen Choice verðlaunin
Orrustan við Salamis
Undir stjórn aþenska stjórnmálamannsins og herforingjans Þemistóklesar tókst Grikkjum að nýta sér þröngt sundið til þess að sigra mun stærri flota Persa, sem gat ekki nýtt sér liðsmuninn. Þar með var innrás Xerxesar I hrundið aftur. Sigur Grikkja var vendipunktur í stríðinu og leiddi að endingu til ósigurs Persa.
Iðnaður
thumb|250px|[[Kolaorkuver í Nevada, Bandaríkjunum.]] Iðnaður er sá hluti efnahagslífsins sem framleiðir vörur og veitir þjónustu. Iðnaður eins og við þekkjum hann í dag varð til í iðnbyltingunni á 19. öld. Venja er að flokka iðngreinar í fernt: frumvinnslugreinar eru greinar þar sem náttúruauðlindum er breytt í vörur eins og námuvinnsla, skógarhögg og landbúnaður; framleiðslugreinar eru greinar þar sem hráefnum er breytt í vörur eins og bílaiðnaður og matvælaiðnaður; þjónustugreinar eru greinar eins og verslun og bankastarfsemi; þekkingargreinar eru síðan greinar sem fást við rannsóknir, hönnun og þróun sem leitt geta til breytinga og tækniframfara. Stundum er fimmta flokknum, stjórnunargreinum, bætt við. Þessi flokkun iðngreina hefur verið notuð sem undirstaða annarra flokkunarkerfa. Þannig hafa þróunarlönd verið skilgreind sem lönd með efnahag sem byggist á fyrsta og öðrum flokki, en þróuð lönd skilgreind sem lönd þar sem meiri áhersla er lögð á á þriðja og fjórða flokkinn. Á sama hátt hefur verið talað um foriðnvæðingu, klassíska iðnvæðingu og eftiriðnvæðingu, eftir því hvaða geiri er ríkjandi á hvaða tíma. Sumir höfundar hafa hneigst til að hafna þessari skiptingu alveg.
Orrustan við Farsalos
Orrustan við Farsalos var orrusta háð milli andstæðra fylkinga í í rómverska borgarastríðinu. Orrustan var háð við Farsalos á Grikklandi þann 9. ágúst árið 48 f.Kr. Áttust þar við annars vegar her Gaiusar Juliusar Caesars og hins vegar her Pompeiusar og öldungaráðsins. Sigur Caesars bætti mjög stöðu hans. Pompeius flúði til Egyptalands að orrustunni lokinni en var ráðinn af dögum við komuna til landsins.
Centrocercus minimus
Centrocercus minimus er tegund fugla í orraætt. C. minimus var aðskilin frá Centrocercus urophasianus árið 2000.
Vedran Zrnić
thumb|right|200px|Vedran Zrnić. Vedran Zrnić (fæddur 26. september 1979) er króatískur handknattleiksmaður. Hann varð heimsmeistari í handknattleik karla með króatíska landsliðinu árið 2003 og vann til gullverðlauna á sumarólympíuleikunum 2004.
Kolvereid
thumb|Kolvereid Kolvereid er þéttbýli í Nærøysund sveitarfélaginu í Þrændalögum í Noregi. Kolvereid er staðsett á mjóu landi milli fjarðanna Sørsalten og Innerfolda, 17 km austur af Rørvik (Fv770). Í byggð eru 1.728 íbúar (2022). thumb|Kolvereiðarkirkja Mörg störf í Kolvereid tengjast verslun, einka- og opinberri þjónustu, byggingariðnaði og sjávarútvegi í Kolvereidvågen, umfram allt skipasmíðastöðinni Moen Marin með rúmfatnaði, verkstæðissal og bryggju.
Kolvereiðarskóli er sameiginlegur grunn- og framhaldsskóli með frístundaskóla.
Kolvereiðarkirkja er sóknarkirkja Kolvereiðarsóknar í Namdalssókn í Niðarósprófastsdæmi.
Frá Kolvereid er strætótenging til Rørvik.
Hyltebruk
Hyltebruk er þéttbýli í sveitarfélaginu Hylte i Svíþjóð. Þar búa 3 716 manns (2010).
Samskipti
thumb|right|Ljósmynd af [[Anwar Sadat, Menachem Begin og Jimmy Carter sýnir a.m.k. tvenns konar hefðbundið samskiptaatferli: handtak og bros.]] Samskipti eru ferli sem gera lífverum kleift að skiptast á upplýsingum með ýmsum aðferðum. Samskipti fela venjulega í sér endurgjöf (eru samhverf) en orðið er líka notað um fjölmiðlun eins og útvarpsútsendingar þar sem endurgjöfin er í besta falli óbein, og líka kerfi þar sem töf er á endurgjöf eða þar sem sendandi og viðtakandi nota ólík samskiptakerfi, tækni, tíma og aðferðir (ósamhverf samskipti).
Sumir höfundar vilja meina að samskipti feli í sér vilja, þ.e. endurgjöfin þarf að byggja á íbyggni, og útiloki þannig samskipti annarra en manna. Annars konar skipti á upplýsingum er réttara að kalla boðskipti samkvæmt þessu. Aðrir höfundar vilja meina að samskipti meðal manna og samskipti annarra lífvera séu stigsmunur en ekki eðlismunur og hægt sé að skoða hvort tveggja með sömu aðferðum.
Samskiptum er gjarnan lýst út frá þessum þáttum:
Argentínska karlalandsliðið í knattspyrnu
thumb|left|250px|Argentínska karlalandsliðið í knattspyrnu 1964 Argentínska karlalandsliðið í knattspyrnu er landslið Argentínu í knattspyrnu. Því er stjórnað af Argentínska knattspyrnusambandinu sem var stofnað árið 1893 og varð formlega meðlimur í FIFA árið 1912. Argentína hefur tekið þátt í 17 lokakeppnum heimsmeistarakeppninnar frá 1930 til 2022. Það hefur orðið heimsmeistari þrisvar, HM 1978, HM 1986 og HM 2022. thumb|left|250px|Heimsmeistaratitlinum 1986 fagnað
Argentína tók þátt í fyrstu heimsmeistarakeppninni, í Úrúgvæ, árið 1930. Liðið komst í úrslit þar sem það tapaði. Síðan hélt það til Ítalíu í næsta heimsmeistarakeppni, þar sem það var slegið út af Svíþjóð. Argentínu mistókst svo að komast á nokkrar heimsmeistarakeppnir í röð áður en liðið mætti á ný á heimsmeistarakeppnina árið 1958. Argentína tók eftir það þátt í öllum heimsmeistarakeppnunum að undanskildri heimsmeistarakeppninni 1970, einu heimsmeistarakeppninni sem það komst ekki í. Á heimsmeistarakeppninni á heimavelli árið 1978 varð Argentína heimsmeistari og endurtók leikin árið 1986. Argentína hefur 6 sinnum komist í úrslitaleikinn.
thumb|180px|[[Lionel Messi Fagnar marki á móti Nígeríu á HM 2018 í Rússlandi]] thumb|Daniel Pasarella fyrirliði með bikarinn 1978. thumb|Argentína, liðið í St. Pétursborg árið 2018
Argentína hefur tekið þátt í Copa America frá 1916 og unnið meistaratitilinn alls 15 sinnum, síðast 2021. Tveir af þekktari knattspyrnuköppum sögunnar koma frá Argentínu: Lionel Messi og Diego Maradona.
Sápuverksmiðjan Sjöfn
thumbnail|Auglýsing frá 1954 fyrir þvottaefnið Geysir sem var framleitt hjá Söfn Sápuverksmiðjan Sjöfn var iðnaðarfyrirtæki sem framleiddi sápu, þvottaefni og ýmsar hreinlætisvörur. Fyrirtækið var eitt af fyrirtækjum SÍS en það var stofnað á Akureyri árið 1932 í félagi af SÍS og KEA.
Sápuverksmiðjan var fyrst í skúr sem áfastur var við Smjörlíkisgerð KEA  og í  hluta af kjallara í sama húsi. Framleiðslan var í fyrstu að mestu leyti blautsápa. Árið 1934 flutti verksmiðjan í húsnæði við Kaupvangsstræti. Þá var bætt við vélum til kertaframleiðslu, kremvélum og vélum til handsápugerðar, þar á meðal eltivél. Áður hafði verksmiðjan eingöngu framleitt kaldhrærðar sápur en slíkar sápur geta ekki haft meira fituinnihald en 60—65% en með nýju vélunum var mögulegt að framleiða sápur með hærra fituinnihald. Árið 1934 framleiddi Sjöfn blautasápu, stangasápu, handsápu, jólakerti, skóáburð, húðkrem og gljávax en árið eftir bætti hún við framleiðslu á kítti, raksápu, nýjum tegundum haldsápu, hárþvottalegi og júgursmyrsli. Árið 1936 hófst framleiðsla á þvottaduftinu Perlu. Verksmiðjan framleiddi einnig tannkrem.
thumbnail|left|Frank Hüter við kremvél í verksmiðjunni Verksmiðjustjóri í sápuverksmiðjunni var Frank Hüter en hann var tekinn til fanga af Bretum við hernámið 1940 og fluttur úr landi. Hann var fangi í skipinu Arandora Star sem sigldi frá Liverpool og sökk þegar það varð fyrir árás þýska kafbátsins U 47. Frank Hüter var meðal þeirra sem björguðust.
Broddþinur
Abies bracteata, eða Broddþinur, er sjaldgæfur þinur, bundinn við hlíðar og botna grýttra gilja í Santa Lucia fjöllum við miðströnd Kaliforníu, Bandaríkjunum.
Kambódíska karlalandsliðið í knattspyrnu
Kambódíska karlalandsliðið í knattspyrnu er fulltrúi Kambódíu í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Broddþinur
Lýsing
Þetta er 20 til 35 metra hátt tré, með grönnu, turnspírulegu formi. Börkurinn er rauðbrúnn með hrukkum, línum og kvoðublöðrum. Greinarnar eru niðursveigðar. Barrið er nálarlaga, og raðast í spíral eftir sprotanum, en er undið neðst til að standa út til hvorrar hliðar á sprotanum í tvemur framvísandi röðum með v laga geil ofan til á sprotanum; hart og stíft með hvössum enda, 3.5 tl 6 sm langt og 2.5 til 3 mm breitt, með tvær skærhvítar loftaugarákir að neðan. Könglarnir eru egglaga, 6 til 9 sm langir (að 12 sm með stoðblöðum), og er frábrugðinn öðrum þintegundum með að endi stoðblaðanna er mjög langur, útbreiddur, gulbrún burst (bristle) 3 til 5 sm langur; könglarnir sundrast að hausti til að losa vængjuð fræin. Karlkyns könglarnir eru 2 sm langir og losa frjóduftið að vori.
Forgarður Helvítis
Forgarður Helvítis er íslensk grindcore-pönksveit sem var stofnuð árið 1991. Hljómsveitin hefur gefið út eina breiðskífu og nokkrar demó-upptökur. Efni frá Forgarðinum hefur komið út á fjölmörgum safn-plötum/-diskum/-spólum víðsvegar um heiminn.
Sagan
Forgarður Helvítis var stofnuð árið 1991 af frændunum Vernharði og Sigurgrími. Innblásnir af grófustu framvarðasveitum rokksins á þessum tíma fengu þeir til liðs við sig frændur sína Magnús trommuleikara og Sigurð, Sigga Pönk, textasmið. Auk þess var Kári fenginn sem bassaleikari.
Fyrstu tónleikar Forgarðsins voru haldnir í kjallara Fjölbrautaskóla Suðurlands. Tónleikahald hefur löngum verið fastur en óreglulegur liður í starfsemi sveitarinnar en Sigurður Pönkari hefur í gegn um tíðina verið ötull skipuleggjari neðanjarðarrokktónleika. Þegar fram liðu stundir ílentist Kári bassaleikari erlendis svo fenginn var liðsauki í Magnúsi Pálssyni, sem reyndist einnig tilheyra frændgarði Garðverja.
1111-1120
1111-1120 var 2. áratugur 12. aldar.
Cerastium utriense
Cerastium utriense er jurt af hjartagrasaætt. Hún er ættuð frá norðvestur Ítalíu.
Húsavík
thumb|200px|Húsavík thumb|200px|Húsavík, [[Kinnarfjöllin í baksýn.]] thumb|Húsavíkurbær (2002 - 2006) thumb| [[Húsavíkurkirkja reist 1907, teiknuð af Rögnvaldi Ólafssyni.]] Húsavík er þéttbýli við Skjálfanda í sveitarfélaginu Norðurþingi í Suður-Þingeyjarsýslu. Íbúar voru 2383 árið 2021. Sjávarútvegur, verslun og ferðaþjónusta eru þar mikilvægustu atvinnuvegir.
Húsavík kemur fyrst fyrir í Landnámu þar er er nefndur Garðar Svavarsson, sænskur víkingur. Hann dvaldi á Húsavík einn vetur árið 870. Kaupfélagið á Húsavík var stofnað árið 1882 og var það elsta á landinu. Á meðal merkilegra mannvirkja á Húsavík er Húsavíkurkirkja sem er frá fyrri hluta 20. aldar. Hvalaskoðun er mikilvæg undirgrein ferðaþjónustunnar í dag á Húsavík.
Fet (gangtegund)
Fet er fjórtakta gangtegund án svifs, þar sem annað-hvort 2 eða 3 fótar snerta grund á hverjum tíma.
Jafnt tímabil skal vera á milli niðurkomu allra fjögurra fóta.
Á feti hreyfast fæturnir í þessari röð: Vinstri aftur, vinstri fram, hægri aftur, hægri fram.
Fet er mikið notuð gangtegund á íslenskum hrossum, bæði í tamningu hestsins og þjálfun, jafnt sem almennum útreiðum. Fet er hluti af hinum ýmsu keppnisgreinum og er einn þeirra eiginleika sem metinn er í kynbótadómi fyrir íslensk hross.
Aseton-peroxíð
TATP var notað við sprengjutilræði í neðanjarðarlestum í London 7. júlí 2005.
Bláa moskan
thumb|right|Bláa moskan í Istanbúl. Bláa moskan eða Moska Ahmeds soldáns er sögufræg moska í Istanbúl í Tyrklandi. Hún var reist milli 1606 og 1616 á valdatíma Ahmeds 1. soldáns Tyrkjaveldisins. Þar er að finna grafhýsi Ahmeds, madrösu (skóla) og líknardeild. Veggir moskunnar að innanverðu eru þaktir handmáluðum bláum flísum. Moskan stendur við hliðina á Hagíu Sófíu sem áður var dómkirkja grísku rétttrúnaðarkirkjunnar. Báðar byggingarnar eru vinsælir ferðamannastaðir.
Hringjarinn í Notre-Dame (kvikmynd 1996)
Hringjarinn í Notre-Dame (enska: The Hunchback of Notre-Dame) er bandarísk teiknimynd framleidd af Walt Disney Feature Animation. Myndin byggir á samnefndri skáldsögu eftir franska rithöfundinn Victor Hugo frá 1831. Myndin var frumsýnd þann 22. 7 1996.
Kvikmyndin var þrítugasta og fjórða kvikmynd Disney-kvikmyndaversins í fullri lengd. Leikstjórar myndarinnar voru þeir Gary Trousdale og Kirk Wise. Framleiðandinn var Don Hahn. Handritshöfundar voru Tab Murphy, Irene Mecchi, Bob Tzudiker, Noni White og Jonathan Roberts. Tónlistin í myndinni er eftir Alan Menken og Stephen Schwartz. Árið 2002 var gerð framhaldsmynd, Hringjarinn í Notre-Dame 2: leyndarmál bjöllunnar, sem var aðeins dreift á mynddiski.
Vadstena
thumb|right|200px|Vadstena Vadstena er þéttbýli í sveitarfélaginu Vadstena i Svíþjóð. Þar búa 5 613 manns (2010).
Haikou Meilan alþjóðaflugvöllurinn
alt=Mynd sem sýnir Haikou Meilan alþjóðaflugvöllinn við Haikou borg, á Hainan eyju í Kína.|thumb| Haikou Meilan alþjóðaflugvöllurinn við héraðshöfuðborgina Haikou í Kína. Alþjóðaflugvöllur Haikou Meilan (IATA: HAK, ICAO: ZJHK) (kínverska: 海口美兰国际机场; rómönskun: Hǎikǒu Měilán Guójì Jīchǎng) er flughöfn Haikou höfuðborgar Hainan héraðsins í Alþýðulýðveldinu Kína. Hann þjónar sem mikilvæg samgöngumiðstöð fyrir borgina og Hainan eyju. Hann er einn fjölfarnasti flugvöllur Kína. Flugvöllurinn er staðsettur um 25 kílómetra suðaustur af miðborg Haikou, í bænum Lingshaní Meilan sýslu, sem gefur honum nafn. Árið 2018 fóru um 24.1 milljónir farþega um tvær farþegamiðstöðvar flugvallarins og 170 þúsund tonn af farmi.
Saga
alt=Mynd sem farþegamiðstöð Haikou Meilan alþjóðaflugvallarins í Kína.|thumb| Farþegamiðstöð Haikou Meilan flugvallarins. Haikou Meilan alþjóðaflugvöllur var opnað árið 1999 í stað gamla Dayingshan flugvallarins sem var staðsettur annars staðar í borginni. Flugvöllurinn er rekinn af fyrirtækinu Regal International Airport Group. Flugstöðin er með 60.200 fermetra rými, með 45 innritunarborðum og 11 öryggisstöðvum. Flugvöllurinn sem er stærsti og fjölfarnasti flugvöllur Hainan eyjar, er einn fjölfarnasti flugvöllur Kína. Ný alþjóðleg flugstöð sem opnaði árið 2013, er við austurhlið eldri flugstöðvar eykur alþjóðlega afkastagetu til muna. Til að mæta síaukinni eftirspurn var flugvöllurinn enn stækkaður með nýrri 296.000 fermetra farþegamiðstöð. Markmiðið er að mæta árlega 35 milljónum farþega og að auka farmgetu í 400.000 tonnum árið 2025. Stækkuninni á að ljúka árið 2021.
Samgöngur
Haikou Meilan alþjóðaflugvöllur er vel tengdur borginni og nærliggjandi svæðum með strætisvögnum og Háhraðalest gengur til miðborgarinnar.
Flugfélög
alt=Mynd af Boeing 787-8 heimaflugfélagsins Hainan Airlines á flughlaði Haikou Meilan alþjóðaflugvallarins í Kína.|thumb| Boeing 787-8 vél heimaflugfélagsins Hainan Airlines á flughlaði Haikou Meilan vallarins. Flugvöllurinn er safnvöllur fyrir heimaflugfélagið Hainan Airlines. Flugfélögin China Southern Airlines, Beijing Capital Airlines, GX Airlines og Tianjin Airlines, eru einnig umfangsmikil á flugvellinum. Alls starfa þar 49 farþegaflugfélag á vellinum.
Tenglar
alt=Mynd af flughöfn Haikou Meilan alþjóðaflugvallarins í Kína.|thumb|Flughöfn Haikou Meilan flugvallarins.
Fjármál
Í fjármálum er lagt nám við það hvernig einstaklingar, fyrirtæki og stofnanir safna, úthluta og nota peningaauðlindir.
1121-1130
1121-1130 var 3. áratugur 12. aldar.
Klemens Jónsson
Klemens Jónsson (27. ágúst 1862 – 20. júlí 1930) var íslenskur lögfræðingur, sýslumaður, stjórnmálamaður, alþingismaður, landritari og ráðherra. Hann var jafnframt rithöfundur og skrifaði bækur og greinar um lögfræðileg og sagnfræðileg efni.
Embættismaður og rithöfundur
Klemens fæddist á Akureyri og voru foreldrar hans Jón Borgfirðingur, lögregluþjónn og fræðimaður, og kona hans Anna Guðrún Eiríksdóttir. Hann tók stúdentspróf við Lærða skólann 1883 og lauk lögfræðiprófi frá Kaupmannahafnarháskóla 1888. Hann var aðstoðarmaður í íslensku stjórnardeildinni í Kaupmannahöfn 1889-1891 en var þá skipaður sýslumaður í Eyjafjarðarsýslu og bæjarfógeti á Akureyri. Hann þótti röggsamt yfirvald og var forgöngumaður í ýmsum umbótum og framkvæmdum, ekki síst í samgöngumálum og skólamálum, auk þess sem hann beitti sér fyrir því að lögð var vatnsveita um bæinn.
Hann flutti til Reykjavíkur 1904 og varð landritari og þar með í raun næstvaldamesti maður landsins á eftir ráðherranum og staðgengill hans á ýmsum sviðum. Því embætti gegndi hann þar til það var lagt niður 1917 en eftir það vann hann að ritstörfum og rannsóknum. Hann var í stjórn Sögufélagsins frá 1906 til æviloka og skrifaði ýmis rit um sagnfræði og persónusögu, þar á meðal Sögu Reykjavíkur I-II, bók um sögu prentlistarinnar og bók um Grund í Eyjafirði. Einnig tók hann saman Lögfræðingatal og hóf útgáfu landsyfirréttar- og hæstaréttardóma. Hann skrifaði einnig fjölda greina um sagnfræðileg og lögfræðileg efni í ýmis blöð og tímarit.
Bróðir Klemensar var Finnur Jónsson málfræðingur í Kaupmannahöfn.
Alþingismaður og ráðherra
Klemens var kjörinn alþingismaður Eyfirðinga 1892 og sat á þingi til 1904, var þó ekki á þinginu 1894 því þá var hann settur amtmaður í norður- og austuramti. Á þinginu beitti hann sér einkum í samgöngumálum og lagði meðal annars til að smíðað yrði gufuskip til strandferða og að sími yrði lagður til Íslands. Hann þótti einn frjálslyndasti þingmaðurinn á Alþingi og fylgdi ekki alltaf eigin flokki, sem hvar Heimastjórnarflokkurinn.
Hann lét af þingstörfum þegar hann varð landritari en settist þó nokkrum sinnum á þing sem umboðsmaður ráðherra í forföllum. Hann var forseti neðri deildar 1901-1903. Árið 1922 varð hann atvinnu- og samgöngumálaráðherra og gegndi því embætti til 1924 og var einnig fjármálaráðherra frá 18. apríl 1923, þegar Magnús Jónsson lét af embætti. Hann var kjörinn á þing fyrir Framsóknarflokkinn í Rangárvallasýslu 1927.
Klemens sat jafnframt í bæjarstjórn Reykjavíkur 1908-1914 og gegndi ýmsum trúnaðarstörfum, var meðal annars formaður heilsuhælisfélagsins sem stóð fyrir því að reisa Vífilsstaðahæli og var formaður stjórnar holdsveikraspítalans í Laugarnesi. Hann sat einnig í bankaráði Íslandsbanka 1924-1930.
Fjölskylda
Hann var tvíkvæntur. Fyrri kona hans var Þorbjörg Stefánsdóttir (3. júní 1866 – 30. jan. 1902) og áttu þau þrjú börn, þar á meðal Önnu Guðrúnu, konu Tryggva Þórhallssonar forsætisráðherra fyrir Framsóknarflokkinn. Síðari kona Klemensar var Anna María Jónsson Schiöth (1. júní 1879 – 8. nóv. 1961) og áttu þau tvö börn; sonur þeirra var Agnar Klemens Jónsson sendiherra og ráðuneytisstjóri.
Systkini Klemensar voru þau Guðrún Borgfjörð húsfreyja og rithöfundur, Finnur Jónsson prófessor, Guðný Jónsdóttir Bjarnarson húsfreyja, Vilhjálmur Jónsson og Ingólfur Jónsson.
Carl Rogers
thumb|right|Carl Rogers Carl Ransom Rogers (8. janúar 1902 – 4. febrúar 1987) var áhrifamikill bandarískur sálfræðingur.
Ævisaga
Carl Rogers fæddist í Chicago. Hann lærði til prests en ferð til Peking breytti lífsviðhorfum hans og hann fór að efast um trúarskoðanir sínar. Eftir útskrift innritaðist Rogers í klíníska sálfræði í Kólumbíu háskóla þar sem hann hlaut doktorsnafnbót árið 1931. Þegar Roger vann á Rochester Society for the Prevention of Cruelty to Children fór hann að þróa eigin kenningar.
Árið 1942 skrifaði Rogers sína fyrstu bók, Counseling and Psychotherapy. Árið 1945 var honum boðið að setja upp eigin meðferðarmiðstöð við háskólann í Chicago. Þar gaf hann út helsta verk sitt um einstaklingsmiðaða meðferð (Client-Centered Therapy), þar sem hann setur fram kenningar sínar. Kenningar Rogers beinast að sjúklingnum og eru því að nokkru í samræmi við kenningar Freuds. Á meðan Freud leggur hins vegar oft áherslu á það slæma í manninum gengur kenning Rogers út frá því að maðurinn sé í grunnatriðum góður og heilbrigður og því er góð andleg heilsa hið eðlilega ástand og slæm andleg heilsa er frávik frá því. Kenningin er einnig nokkuð einföld, ólíkt til dæmis kenningum Freuds. Kenningin byggir á lífskrafti þar sem öll dýr reyna að nýta getu sína eftir fremsta megni og ef það tekst ekki er þar ekki um að ræða skort á áhuga. Dæmi um þennan lífskraft segir Roger þörfina fyrir ást og umhyggju, sköpunarkraftur mannsins sem hann taldi vera mjög mörg dæmi um. Hann er þó frægastur fyrir meðferðarform sitt sem vanalega er kölluð einstaklingsmiðuð meðferð (e. client centered). Líkt og margt sem Roger gerði varð meira að segja nafnið tilefni til deilna. Sálfræðingar spurðu í undrun hvort ekki væru allar meðferðir einstaklingsmiðaðar.
Árið 1964 samþykkti hann að taka við rannsóknarstöðu í Kaliforníu. Hann veitti meðferð, hélt fyrirlestra og skrifaði allt til dauðadags.
Jean-Paul Sartre
Jean-Paul Sartre (f. 21. júní 1905 í París; d. 15. apríl 1980 í París) var franskur rithöfundur, heimspekingur og gagnrýnandi. Hann skrifaði í anda tilvistarstefnu.
Árið 1964 voru honum veitt bókmenntaverðlaun Nóbels en hann afþakkaði þau með þeim ummælum, að „enginn ætti að vera heiðraður fyrir það eitt að lifa“.
Skagaströnd (sveit)
Skagaströnd er byggðarlag á vesturströnd Skagans á Norðurlandi. Upphaflega var nafnið eingöngu haft um ströndina og byggðina á henni en verslunarstaðurinn undir Spákonufelli kallaðist Höfði eða Höfðakaupstaður. Danskir kaupmenn sem þar versluðu fóru að kalla kaupstaðinn Skagestrand og fesist það smám saman við verslunarstaðinn og síðar kauptúnið sem þar reis. Þegar nú er talað um Skagaströnd er oftar en ekki átt við þéttbýlið þótt sveitin hafi enn sama nafn.
Skagaströnd liggur norðan við Refasveit og eru mörkin milli byggðanna um Laxá. Ströndin er aðeins talin ná út undir Króksbjarg; bæirnir þar fyrir norðan eru sagðir vera á Skaga. Ströndin er fremur láglend, einkum norðan til, en fjöllin hækka þegar sunnar dregur og þar ber mest á Spákonufelli fyrir ofan kauptúnið. Upphaflega var öll Skagaströnd í Vindhælishreppi en árið 1939 var honum skipt í þrennt. Ytri hluti strandarinnar ásamt bæjunum yst á Skaga varð þá Skagahreppur, miðhlutinn (kauptúnið og næsta nágrenni) varð Höfðahreppur en syðri hlutinn hét áfram Vindhælishreppur. Árið 2002 sameinuðust Vindhælishreppur og Skagahreppur á ný undir nafninu Skagabyggð en Höfðahreppur, sem nú heitir Sveitarfélagið Skagaströnd, klýfur Skagabyggð í miðju.
Á Skagaströnd voru áður tvö prestaköll, Höskuldsstaðaprestakall og Hofsprestakall. Enn eru kirkjur á Höskuldsstöðum og Hofi en ströndin og þorpið eru nú eitt prestakall, Skagastrandarprestakall. Einnig var kirkja á Spákonufelli en hún var lögð af þegar Hólaneskirkja á Skagaströnd var byggð 1928.
Jón Fjörnir Thoroddsen
Jón Fjörnir Thoroddsen (f. 1971) er íslenskur athafnarmaður, söngvari, rithöfundur og kvikmyndaframleiðandi.
Hann skrifaði bókina Íslenska efnahagsundrið (2009) og framleiddi kvikmyndina Íslenski draumurinn (2000).
Hann var söngvari og rappari í hljómsveitinni Tennessee Trans (1994).
Albert Rocas
thumb|right|250px|Albert Rocas 12. október 2008. thumb|right|250px|Albert Rocas 2008. Albert Rocas Comas (fæddur 21. júní 1982 í Palafrugell í Girona) er spænskur handknattleiksmaður, sem leikur fyrir Barcelona. Hann leikur einnig fyrir spænska karlalandsliðið í handknattleik. Rocas vann til bronsverðlauna með spænska landsliðinu á sumarólympíuleikunum í Beijing 2008 og heimsmeistaramótinu í handknattleik karla í Svíþjóð árið 2011.
Newport
Newport getur meðal annars átt við:
José María Aznar
José María Alfredo Aznar López (f. 25. febrúar 1953) er spænskur stjórnmálamaður úr Þjóðarflokknum sem var forsætisráðherra Spánar frá 1996 til 2004.
Æviágrip
José María Aznar fæddist árið 1953 í Madríd. Faðir hans var blaðamaður og afi hans sendiherra. Eftir að hafa lokið lögfræðinámi við Complutense-háskólann í Madríd varð Aznar starfsmaður hjá spænska skatteftirlitinu. Aznar var fyrst kjörinn á þing fyrir spænska Þjóðarflokkinn árið 1982, þá 29 ára gamall. Árið 1987 bauð Aznar sig fram í embætti forseta sjálfsstjórnarsvæðisins Kastilíu-León og náði kjöri þrátt fyrir talsvert mótlæti flokksfélaga sinna.
Hann varð leiðtogi Þjóðarflokksins árið 1989 og tók við af Manuel Fraga, fyrrum ráðherra í einræðisstjórn Francisco Franco. Þjóðarflokkurinn vonaðist til þess að yngja ímynd flokksins og fjarlægjast arfleifð Franco-stjórnarinnar. Fraga hafði sjálfur stutt Aznar sem eftirmann sinn og hafði hafnað öðrum formannsefnum. Aznar boðaði sókn Þjóðarflokksins að miðjunni og reyndi að gera flokkinn boðlegri spænskum kjósendum með því að leggja áherslu á hann sem hófsaman kristilegan lýðræðisflokk fremur en sem arftaka einræðisstjórnarinnar. Aznar tókst með þessu að auka verulega fylgi við Þjóðarflokkinn auk þess sem hann naut góðs af pólitískum spillingar- og hneykslismálum sem skóku ríkisstjórn Felipe González, leiðtoga Sósíalíska verkamannaflokksins.